**Zaštita oznaka porijekla ili geografske oznake „pljevaljskog sira“.**

Služba za poljoprivredu opštine Pljevlja realizuje projekat **Zaštita oznaka porijekla ili geografske oznake „pljevaljskog sira“.**

**Projekat je odobren od strane** strane USAID-EGP organizacije i ukupna vrijednost projekta je 12000,00€, gdje je učešće USAID-a 7200,00€, opštine Pljevlja 2880,00€ i Ministarstva poljoprivrede i ruralnog razvoja 1920,00€. Projekat će se realizovati u periodu decembar 2012 – maj 2013.godine. USAID-EGP je angažovao konsultansku firmu  KOD d.o.o. iz Bijelog Polja koja će pomoći opštini Pljevlja da  realizuje zaštitu pljevaljskog sira.

Rezultat projekta:

- izrada Specifikacije (Elaborata) o zaštiti oznaka porijekla ili geografske oznake koji čini osnov pokretanja pravne zaštite u skladu sa Zakonom o oznakama porijekla, geografskim oznakama i oznakama garantovano tradicionalnih specijaliteta poljoprivrednih i prehrambenih proizvoda

- organizovanje edukativne radionice za proizvođače sira na teme „Važnost geografskog porijekla i

zakonske regulative“ I Propisi I pravila o opštim I posebnim higijenskim standardima za proizvodnju sira I zahtjevima potrošača

- izrada brošure Tehnologija proizvodnje pljevaljskog sira

- Formiranje udruženja proizvođača pljvaljskog sira

Realizacija projekta je u toku I do sada su odrađene aktivnosti na izradi Elaborata:

1. Prikupljanje opštih podataka o poljoprivrednoj proizvodnji na području Pljevalja (Poljoprivreda u lokalnoj privredi, Korišćenje zemljišta i vlasnička struktura,Rasni sastav krava na području pljevaljskog kraja, Domaće i dominantne rase krava, Uslovi i način gajenja, Ishrana krava, Ishrana teladi, Uticaj ishrane na količinu i sastav proizvedenog mlijeka)
2. Informacije o istorijskom razvoju poljoprivrede na području opštine Pljevlja
3. Definisanje geografskih područja sa koga potiče pljevaljski sir (geografski položaj, reljef, zemljište , klima i voda)
4. Karakteristike flore i vegetacije na području sa kojeg potiče pljevaljski sir( livade I pašnjaci, brdsko-planinski lanac )
5. Proizvodnja pljevaljskog sira (obilazak terena i anketiranje proizvođača, uzorkovanje mlijeka i sira, utvrđivanje fizičkih, hemijskih, mikrobioloških i organoleptičkih karakteristike sirovog mlijeka i sira, praćenje tehnologije proizvodnje, definisanje recapture I dr.)
6. Definisanje geografskog porijekla koje se šiti (oznaka porijekla ili geografska oznaka, reputacija i druge karakteristike koje se pripisuju njegovom geografskom području I tačno definisanje imena sira i lokaliteta sa koga potičei koji pokazuje određeno područje proizvodnje)

U okviru projekta 15.04.2013. je održana radonica za proizvođače sira na teme: Zaštita tradicionalnih mlječnih proizvoda I Osnove proizvodnje sira od strane glavnog konsultanta na projektu prof.dr Slavko Mirecki sa Biotehničkog fakulteta iz Podgorice.

Formirano je i udruženje proizvođača pljevaljskog sira koji jedini mogu podnijeti zahtjev za registrovanje u skladu sa crnogorskim zakonodavstvom ( Zakon o oznakama porijekla, geografskim oznakama i oznakama garantovano tradicionalnih specijaliteta poljoprivrednih i prehrambenih proizvoda iz 2011.godine). Grupa proizvođača uz zahtjev podnosi i urađen Elaborat/ Specifikaciju –dokument koji će biti pripremljen ovim projektom.

Ministarstvo poljoprivrede i ruralnog razvoja će formirati komisiju ili ovlastiti sertifikaciono tijelo za utvrđivanje usklađenosit proizvodnje, prerade i samog proizvoda sa Specifikacijom.

S obzirom da se Crna Gora približava integraciji u Evropsku Uniju kako politički tako i ekonomski,postaje sve važnije da lokalna uprava i proizvođači sira na području Pljevalja zaštite i podstaknu proizvodnju lokalnih proizvoda na tradicionalan način uz određeni nivo kvaliteta; uvedu nova znanja i tehnologije koje će poboljšati kvalitet i odgovoriti zahtjevima modernog tržišta uz istovremeno očuvanje autentičnosti proizvoda; standardizujuju kvalitet proizvoda da bi se stekli stalni domaći i inostrani kupci i obezbijedile ugovorene prodaje; prate i poštuju zakonska prava o zaštiti oznake porijekla ili geografskih oznaka registrovanjem „Pljevaljskog sira“. Registrovanje će pomoći poboljšanje kvaliteta proizvoda i povećati standarde bezbijednosti hrane na tržištu i dovesti do povećanja prodaje mliječnih proizvoda i poboljšanja trgovačkih kanala za poljoprivrednike.

Informaciju pripremila

Nataša Vuković-Služba za poljoprivredu